
COMISIA PENTRU MEDIU Şi echilibru ŞI ECHIBRU ecologic
                                                                                              Bucureşti, 12.06.2014
                                                                                                          Nr.4c-27/124
                                Către,
BIROUL PERMANENT AL 

CAMEREI DEPUTAŢILOR
Vă înaintăm, alăturat, raportul asupra proiectului de Lege privind ratificarea Protocolului privind protecţia mediului marin al Mării Negre împotriva poluării provenite din surse şi activităţi de pe uscat, semnat la Sofia, la 17 aprilie 2009, trimis comisiei spre dezbatere în fond, în procedură obişnuită, cu adresa nr. PLx.266 din 2 iunie 2014. 

PREŞEDINTE,

CARMEN ILEANA MOLDOVAN
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.6934; e-mail: cp06@cdep.ro

                         COMISIA PENTRU MEDIU Şi echilibru ecologic

                                                                                             Bucureşti, 11.06.2014
                                                                                                                 Nr.4c-27/124
R A P O R T    

asupra proiectului de Lege privind ratificarea Protocolului privind protecţia mediului marin al Mării Negre împotriva poluării provenite din surse şi activităţi de pe uscat, semnat la Sofia, la 17 aprilie 2009
În conformitate cu prevederile art.95 din Regulamentul Camerei Deputaţilor, republicat, Comisia pentru mediu şi echilibru ecologic a fost sesizată, spre dezbatere în fond, în procedură obişnuită, cu proiectul de Lege privind protecţia mediului marin al Mării Negre împotriva poluării provenite din surse şi activităţi de pe uscat, semnat la Sofia, la 17 aprilie 2009, trimis cu adresa nr.PLx.266 din 2 iunie 2014.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.975/16.09.2013);
· avizul favorabil al Comisiei pentru politică externă (nr.4c-13/26/11.06.2014);
· avizul favorabil al Comisiei juridice, de disciplină şi imunităţi (nr.4c-11/616/11.06.2014).

Prezentul proiect de lege are ca obiect de reglementare ratificarea Protocolului privind protecţia mediului marin al Mării Negre împotriva poluării provenite din surse şi activităţi de pe uscat, semnat la Sofia, la 17 aprilie 2009. Protocolul reprezintă o înţelegere internaţională, care, prin obiectul de reglementare intră sub incidenţa Legii nr.590/2003 privind tratatele, urmând a fi supus ratificării Parlamentului, prin lege.
Comisia propune Plenului Camerei Deputaţilor aprobarea proiectului de lege în forma prezentată de Guvern.
Proiectul de lege face parte din categoria legilor ordinare, conform art.76 alin.(2) din Constituţia României, republicată. 
Dezbaterile au avut loc în şedinţa comisiei din 11 iunie 2014.

 La lucrările comisiei au fost prezenţi 20 deputaţi, din totalul de 21 membri ai comisiei.

La dezbaterile care au avut loc a participat, în calitate de invitat, în conformitate cu prevederile art. 54 şi 55 din Regulamentul Camerei Deputaţilor, republicat, Pasztor Sandor, secretar de stat în cadrul Departamentului pentru Ape, Păduri şi Piscicultură din Ministerul Mediului şi Schimbărilor Climatice.

Raportul comisiei a fost adoptat cu unanimitate de voturi.

Camera Deputaţilor este prima Cameră sesizată, potrivit prevederilor art. 75, alin.(1) din Constituţia României, republicată şi ale art.92 din Regulamentul Camerei Deputaţilor, republicat.
PREŞEDINTE,                                                 SECRETAR,
CARMEN ILEANA MOLDOVAN                       VASILE DANIEL SUCIU
Consilier  parlamentar,

Iulia Toader                                  
